през която може да се подаде повече от едно предложение за изменение, за изменения, свързани изключително с адаптирането на плана за финансиране, включително всички произтичащи промени в плана за показателите;
 б)
 по време на програмния период могат да се подават по три предложения за допълнителни изменения за всяка програма.
 Максималният брой изменения, посочен в първа и втора алинея, не се прилага:
 а)
 в случай че е необходимо да бъдат предприети извънредни мерки вследствие на природни бедствия, катастрофични събития или неблагоприятни климатични явления, официално признати от компетентния национален публичен орган, или вследствие на съществена и внезапна промяна в социално-икономическите условия на държавата членка или региона, включително съществени и внезапни демографски промени в резултат на миграция или приемане на бежанци;
 б)
 в случай че е необходимо изменение след промяна в правната рамка на Съюза;
 в)
 след прегледа на изпълнението, посочен в член 21 от Регламент (ЕС) No 1303/2013;
 г)
 при промяна в планираните средства от ЕЗФРСР за всяка година, както е посочено в член 8, параграф 1, буква з), подточка i) от Регламент (ЕС) No 1305/2013, в резултат на промени, свързани с годишната разбивка по държави членки съгласно член 58, параграф 7 от посочения регламент; предлаганите изменения могат да включват последващи промени в описанието на мерките;
 д)
 при промени, свързани с въвеждането на финансовите инструменти, посочени в член 37 от Регламент (ЕС) No 1303/2013, или
 е)
 при промени, свързани с въвеждането на новото определяне на граници, посочено в член 32, параграф 5, буква б) от Регламент (ЕС) No 1305/2013.“
 2)
 Член 5, параграф 4 се заменя със следното:
 „4. Искания за изменение на националната рамка, както е посочено в параграф 2, могат да се подават само веднъж за календарна година преди 1 април, освен в случай на извънредни мерки вследствие на природни бедствия, катастрофични събития или неблагоприятни климатични явления, официално признати от компетентния национален публичен орган, или вследствие на съществена и внезапна промяна в социално-икономическите условия на държавата членка или региона, включително съществени и внезапни демографски промени в резултат на миграция или приемане на бежанци, в случай на промени в правната рамка или в случай на промени в резултат на прегледа на изпълнението, посочен в член 21 от Регламент (ЕС) No 1303/2013. Чрез дерогация от член 4, параграф 2, втора алинея промените в програмите, произтичащи от такова преразглеждане, могат да се правят в допълнение към предложенията за изменение, подадени в съответствие със същата алинея.“
 3)
 Член 14, параграф 4 се заменя със следното:
 „4. За видовете операции, при които е определен потенциален финансов принос към областите с поставен акцент, посочени в член 5, първа алинея, точка 2, буква а), член 5, първа алинея, точка 5, букви а)—г) и член 5, първа алинея, точка 6, буква а) от Регламент (ЕС) No 1305/2013, или за видовете операции, при които е определен потенциален финансов принос към интеграцията на граждани на трети държави, електронният запис на операциите, посочени в член 70 от Регламент (ЕС) No 1305/2013, включва флаг или флагове, за да се обозначат случаите, в които операцията съдържа компонент, имащ финансов принос към една или